Gandia celebrarà la festivitat del Corpus Christi el 19 de juny
14 juny 2022

## Gandia celebrarà la festivitat del Corpus Christi el 19 de juny14 juny 2022Última actualització: 14 juny 2022

![](../gestion/img/24fa2fd78bf59046831f8b92d6dfc4354bb5ea1fecd7444f19ee60649044793f.jpg)  
  

Diumenge 19 de juny Gandia celebrarà la festivitat del Corpus Christi amb un variat programa d'actes. Una programació que encetarà les Danses del Corpus a les 19:30 h, amb una enramada de Murta i, a continuació, les danses amb els Gegants de Gandia, el Ball dels Cabuts, el Ball de la Magrana, el Ball de les Vetes, la Dansà de Gandia i la Moma.  
  
Seguidament, a les 20 h començarà la processó amb eixida des de la plaça Major. L'itinerari seguit a partir d'ací serà: c/ Juan Andrés; c/ Major; plaça de l'Escola Pia; c/ de Sant Josep de Calassanç; c/ de Sant Francesc de Borja; passeig de les Germanies; c/ Rausell; plaça del Prado; c/ de la Mesquita del Raval; plaça de Sant Josep; c/ de Vallier; passeig de les Germanies; c/ Major; c/ de Juan Andrés; plaça Major i, finalment, Col·legiata de Santa Maria.  
  
Hi participaran el Grup de Danses Remombori, Danses del Raval, Grup de Danses La Delicà de Gandia, Grup de Danses de Llutxent; Colla de Dolçainers i Tabaleters de la Safor, Colla de Dolçainers i Tabaleters del Grau i la UAM Sant Francesc de Borja; Germandat del Sant Sopar del barri de Santa Anna.

[Twittear](https://twitter.com/share)